
	[bookmark: nev]TÓTH ZOLTÁN
toth.zoltan.997@gmail.com
marketing
MSc, 4. félév
Budapesti Corvinus Egyetem
Marketing Intézet
	
[bookmark: _GoBack]






Témavezető:
	Dr. Kenesei Zsófia
egyetemi tanár, BCE MI




Kereszt- és felülértékesítési elõrejelzés a magyar telekommunikációs szektorban - véletlen erdõ módszerrel

Dolgozatom kutatási kérdése az volt, hogy "A véletlen erdő módszer segítségével milyen módon és mekkora mértékben segíthető elő a hazai telekommunikációs szektorban a felül- és keresztértékesítés?". A kutatásomnak azért e témát választottam, mert a kereszt- és felülértékesítésről kevés szó esik a lojalitáshoz vagy a lemorzsolódáshoz képest a marketinghez kapcsolódó kutatásokban. Ezen területen a telefonos értékesítés tekintetében nagy probléma, hogy még mindig heurisztikus módon kerülnek megkeresésre a fogyasztók, amely rontja a fogyasztói élményt, a vállalat költségeit pedig növeli. Ezen a téren hozhat megoldást a mesterséges intelligencia, amely szinte tudtunkon kívül szivárgott bele mindennapjainkba és vált a XXI. század egyik legfelkapottabb témájává.
A kutatásom során hazai és nemzetközi szakirodalmak feldolgozásával jártam körbe a marketing kereszt- és felül értékesítéshez releváns területeit, a telekommunikációs és pénzügyi szektorra különös hangsúlyt fektetve, emellett három különböző predikciós módszert is bemutattam. A dolgozatom kvantitatív kutatási részében egy több, mint 42 millió adatponttal rendelkező valós vállalati adatbázissal dolgoztam. Ezen az adatbázison végzett munkám eredményét részletesen dokumentáltam az adatok előkészítésétől kezdve a véletlen erdő modell paraméterezéséig, amely segítségével az otthoni internet előfizetéshez kapcsolódó felfelé történő migrációt prediktáltam.
A modell képes volt a teszt adatokon megtalálni a 79,9%-át azoknak a fogyasztóknak, akik hajlandóak magasabb internet csomagra váltani, illetve képes volt a sikeres hívások arányát ~ 26,16%-ról 89,2%-ra növelni. Az eredmények könnyebb értelmezhetőségének érdekében esettanulmányt is készítettem, amelyből kiderült, hogy egy Magyar Telekom méretű vállalat esetében a modell több, mint 500 millió forinttal növelhetné az éves működési eredményeket, illetve ~1156%-os ROMI-t lenne képes elérni.



